Document ID: 31995R0479

KOMISSION ASETUS (EY) N:o 479/95,
annettu 1 päivänä maaliskuuta 1995,
Itävallan, Suomen ja Ruotsin liittymistä Euroopan unioniin seuraavan siirtymäkauden toimenpiteistä tariffikiintiöjärjestelmän soveltamiseksi banaanien maahantuontiin vuoden 1995 toisella vuosineljänneksellä (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Norjan, Itävallan, Suomen ja Ruotsin liittymisasiakirjan ja erityisesti sen 149 artiklan 1 kohdan,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2) ja erityisesti sen 20 artiklan,
sekä katsoo, että
banaanien tuontia yhteisöön koskevan järjestelmän soveltamista koskevista yksityiskohtaisista säännöistä 10 päivänä kesäkuuta 1993 annetussa komission asetuksessa (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 478/95 (4), vahvistetaan yhteisön banaanimarkkinoiden toimintaa koskevat yksityiskohtaiset säännöt,
komission asetuksessa (EY) N:o 3303/94 (5) säädetään banaanien tuontia Itävaltaan, Suomeen ja Ruotsiin vuoden 1995 ensimmäisen vuosineljänneksen aikana koskevista siirtymäkauden toimenpiteistä,
jotta siirtyminen uusissa jäsenvaltioissa ennen niiden liittymistä voimassa olevasta järjestelmästä banaanialan yhteisen markkinajärjestelyn sääntöjen soveltamisesta aiheutuvaan järjestelmään helpottuisi, olisi säädettävä siirtymätoimenpiteistä vuoden 1995 toiseksi vuosineljännekseksi ja annettava uusiin jäsenvaltioihin sijoittautuneille toimijoille lupa tuoda maahan vuoden 1995 toisen vuosineljänneksen aikana tietty määrä kolmansista maista peräisin olevia banaaneja; tämä määrä olisi määritettävä kyseisen toimijan sen viitekauden aikana maahantuoman keskimääräisen määrän perusteella, jonka mukaan toimijoiden oikeudet määritellään tariffikiintiöjärjestelmässä; tämä määrien myöntäminen ei kuitenkaan saa rajoittaa vuodeksi 1995 asetuksen (ETY) N:o 1442/93 6 artiklan mukaisesti myöhemmin vahvistettavaa viitemäärää,
Itävallan, Suomen ja Ruotsin liityttyä Euroopan unioniin on aiheellista aloittaa toimenpiteet niiden yhteisön toimijoiden kirjaamiseksi, jotka ovat pitäneet banaaneja kaupan näissä maissa kolmen viitevuoden (1991, 1992 ja 1993) aikana, jotta ne voivat osallistua tariffikiintiömenettelyssä määrättyyn tuontijärjestelmään, ja
banaanin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Itävallan, Suomen ja Ruotsin toimivaltaisten viranomaisten on annettava asetuksen (ETY) N:o 404/93 18 ja 19 artiklassa tarkoitettuna tariffikiintiönä vuoden 1995 toiseksi vuosineljännekseksi alueilleen sijoittuneille toimijoille, jotka ovat tuoneet niihin banaaneja vuoden/vuosien 1991, 1992 ja/tai 1993 aikana, lupa tuoda kolmansista maista peräisin olevia banaaneja 32 206 tonnia Itävaltaan, 20 346 tonnia Suomeen ja 42 616 tonnia Ruotsiin.
Ensimmäisessä alakohdassa tarkoitettu lupa myönnetään toimijoiden viimeistään 8 ja 14 päivän maaliskuuta 1995 välisenä aikana esittämän hakemuksen perusteella. Hakemuksessa on mainittava tuotteen alkuperä, ja siihen on liitettävä asetuksen (EY) N:o 478/95 3 artiklassa tarkoitettu vientiasiakirja Costa Ricasta, Kolumbiasta ja Nicaraguasta peräisin olevan tavaran osalta.
Kullekin toimijalle myönnettävä toimilupa ei saa koskea yli 27:ää prosenttia suurempaa määrää sen vuosien 1991, 1992 ja 1993 aikana tuomasta vuotuisesta keskimäärästä.
Tämä lupa ei rajoita kyseiselle toimijalle asetuksen (ETY) N:o 1442/93 6 artiklan mukaisesti vuodeksi 1995 myönnettävää viitemäärää.
2. Edellä 1 kohdassa tarkoitetut banaanit on laskettava vapaaseen liikkeeseen viimeistään 7 päivänä heinäkuuta 1995 luvan myöntäneessä jäsenvaltiossa.
3. Asetuksen (ETY) N:o 1442/93 9 artiklan 1 ja 3 kohtaa ja asetuksen (EY) N:o 478/95 3 ja 4 artiklaa sovelletaan tuontilupien myöntämiseen.
2 artikla
Uusien jäsenvaltioiden toimivaltaiset viranomaiset antavat tarvittavissamäärin täydentäviä säännöksiä tämän asetuksen mukaisesti niiden alueelle suuntautuvan banaanien tuonnin valvonnan ja seurannan varmistamiseksi.
3 artikla
1. Yhteisön toimijoiden, jotka ovat pitäneet kaupan muista kolmansista maista kuin Afrikan, Karibian ja Tyynenmeren valtioista (AKT) peräisin olevia banaaneja, AKT-maista peräisin olevia banaaneja tai yhteisön alueella kasvatettuja banaaneja uusissa jäsenvaltioissa kolmen viitevuoden (1991, 1992 ja 1993) aikana, on anottava kirjaamistaan jäsenvaltioiden toimivaltaisilta viranomaisilta viimeistään 15 päivänä maaliskuuta 1995. Toimijoiden on ilmoitettava vuosina 1991, 1992 ja 1993 kaupan pitämiensä banaanien asetuksen (ETY) N:o 1442/93 4 artiklan 2 kohdan mukaan eritellyt määrät.
2. Toimivaltaisten viranomaisten on laadittava luettelo kyseisistä toimijoista sekä kunkin niistä kaupan pitämistä määristä 31 päivään maaliskuuta 1995 mennessä asetuksen (ETY) N:o 1442/93 4 artiklan 1 ja 3 kohdassa vahvistettujen yksityiskohtaisten sääntöjen mukaisesti.
3. Edellä mainittujen viranomaisten on toimitettava komissiolle luettelot edellä 2 kohdassa tarkoitetuista toimijoista ja kunkin niistä kaupan pitämistä määristä viimeistään 7 päivänä huhtikuuta 1995.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä maaliskuuta 1995.

Labels: 3
17
5
15